open-index/open-wikipedia-markdown huggingface dataset:
Jaku Bolinao

**Jaku Bolinao** tauka **Binubolinao** nya siti jaku pampang Luzon Tengah ti mayuh dikena ba kandang mengeri Bolinao enggau Anda, Pangasinan ba Filipina. Bisi urung 50,000 iku orang pejaku, ngasuh jaku tu jaku kedua pemadu besai dalam raban jaku Sambalik. Mayuh orang ke ngena jaku tu ulih mega bejaku Pangasinan enggau/tauka Ilokano. Ethnologue ngeriput 510 iku orang ke mina ulih bejaku ngena jaku tu.

## Fonologi
Jaku Bolinao ngundan 21 fonem: 16 konsonan enggau lima vokal. Tiap leka jaku ngundang paling enda siti konsonan enggau siti vokal.

### Vokal
Bolinao ngundang lima vokal, iya nya:
* 
* 
*
* 
* 
Bisi enam iti diftong dalam jaku tu iya nya: , , , , , and .

### Konsonan
Tu charta konsonan jaku Bolinao consonants. Semua endur ngetu nya nadai aspirasyen. Idung velar nyadi ba semua penuduk nyengkaum ba pun leka jaku.

## Banding jaku
Siti jaku sempama ti suah dikena ari siku hero Filipina Jose Rizal dalam jaku Iban, “Iya ke enda ngaku pemungkal iya enda datai ba endur ke dituju iya,” disalin ngagai jaku Bolinao, lalu ditangkan enggau jaku provinsi Pangasinan, jaku pelilih menua Ilocano, enggau jaku asal dalam jaku Tagalog dikena manding:

## Malin
Persons, Gary. (1978). *Bolinao: A Preliminary Phonemic Statement*. Summer Institute of Linguistics.

## Laman web ke bukai

*Binubolinao.com, website dedicated to the preservation of the Bolinao language.
*bolinao.webonary.org, an online Binubolinao or Bolinao dictionary.
Hendrus Anding

**Hendrus Anding** nya siti kaban politik ba menua Sabah, Malaysia. Iya kaban Kunsil Negeri Sabah kena sitak  ke dipilih kenyau 2020.

## Penyanding
Chakui

**Chakui** (dikelala ba China Utara enggau nama ***youtiao***), nya siti pemakai digaga ari doh panjai ti diguring nyentukka chura iya mas maya udah mansau. Pemakai tu siti ari pemakai ke tebilang raban bansa China sereta mega ba mayuh bengkah menua ba Asia Timur enggau Asia Tenggara. 

Ke suah iya, chakui enda ngena mayuh garam lalu ulih diserara ngena jari. Chakui mega suah diempa maya makai pagi beserimbai enggau bubur asi, susu soya tauka susu chapi ti dipegulai enggau gula.

Ba menua Asia ke bukai, pemakai tu mega dikelala enggau nama *bicho, you char kway, cakwe, cakoi, kueh, kuay, shakoy* tauka *pathongko*.

## Nama ke bukai
### Kemboja
Ba menua Kemboja, pemakai tu dikumbai *cha kway* () lalu sida suah disepuh dalam pemakai bukai baka *[[kuy teav]]*, bubur asi tauka kupi. 

### China
Taja suah dikelala enggau nama *yóutiáo* dalam jaku Mandarin Standard, pemakai tu mega dikelala enggau nama *guǒzi* (餜子) ba utara China. Ba menua pejaku Min Nan, baka Taiwan, pemakai tu dikelala enggau nama *iû-chiā-kóe* (), ke alai *kóe* (粿/餜) mai reti kui, lalu nyadi leka jaku "kui guring". Ba menua pejaku Kanton pemakai tu dikelala enggau nama *yàuh ja gwái* (油炸鬼), ke alai *gwái* mai reti "sitan" tauka "antu". 

### Indonesia

Ba Indonesia, pemakai tu dikelala enggau nama *cakwe* (). Suah iya, kui tu diputung kena dipantaika enggau *[[bubur manuk]]* tauka diempa enggau sos sate. 

### Laos
Ba Laos, chakui dikelala enggau nama *kao nom kou* tauka *patongko* (*cf.* Thai *[[#Thailand|patongko]]*) tauka "chao quay", lalu suah diempa enggau kupi ba alai nyual baguette (*khao jee falang*). 

### Malaysia
Dalam jaku Melayu, pemakai tu dikumbai *cakoi*, diambi ari leka jaku Minnan, *char kway*. Nama *pathongko* (see Thailand) mega suah dikena ba negeri-negeri utara baka Kedah, Perlis enggau Pulau Pinang, *kayu khamak* tauka *kuduh* dikena ba Terengganu, *kocok* ba Pahang enggau Perak sereta *cakuwe* ba Kelantan. *Cakoi* suah dijual ba tamu pagi tauka tamu malam sereta diempa maya pagi hari enggau kupi tauka maya irup lemai. 

### Taiwan

Ba Taiwan, chakui dikelala enggau nama iya dalam jaku Hokkien (油炸粿 *iû-tsiā-kué*) sereta nyadi pemakai pagi ti tebilang ba Taiwan. Chakui suah disumbat enggau shaobing tauka diputung lalu disumbat dalam bol asi, tauka diempa enggau susu soya enggau douhua for breakfast. Tu mega nyadi utai dikena ngaga bubur asi Taiwan enggau susu soya masin, lalu utai ke enda tau dibuai kena sup dagin Tainan enggau hot pot gaya Taiwan.

## Malin
Enchalu

**Enchalu** (, Jawi: ), nya siti pemakai bansa Melayu ti datai ari Melaka, Malaysia, suah diempa ukai mina bansa Melayu, tang mega bansa  Peranakan enggau Kristang. Asal penatai pemakai tu ulih dipansik ngagai maya Portugis merintah Melaka suba. Pemakai tu digaga enggau penapai undang ti dikumbai *udang geragau*. Asai enchalu masin, sereta suah dipantai enggau chabi, bawang mirah enggau limau.  Sir R. O. Winstedt udah nulis pasal "Cencaluk" ba Malaysia dalam bup iya "The Circumstances of Malay Life - 1909". Bansa undang ti dikena ngaga enhalu mina bisi maya satu-satu musin ba Pantai Klebang, Limbongan, Tanjung Kling enggau sekeda kandang menua pantai. 

Kemaya tu, dagang ngaga enchalu majak mayuh ba negeri Melaka. Perintah negeri kediri empu udah netapka sitak Aum Kunsil Negeri Sungai Udang nyadi kandang menua ngaga enchalu ba perambu 'Satu DUN Satu Produk'.

Pemakai enchalu tu mega udah ngerembai ngagai Riau enggau Kalimantan Barat ba Indonesia. Pemakai tu sebaka enggau *bagoong alamang* ba Filipina sereta *khoei chalu* () ba Thailand.

## Proses ngaga enchalu
Undang mit (*udang geragau*) dipegulai enggai asi enggau garam dalam nisbah ti sama. Pengudah utai-utai nya dipegulai, utai nya disimpan dalam siti benda dkeka ngasuh iya napai. Bisi mega orang ti ngaga enchalu nambah mayuh asi kena ngasuh enchalu nya nyamai agi. 

Lebuh produk ti udah tembu diperam dalam benda kacha ke ditutup, tekanan betugung dalam benda nya. Ketegal nya, orang bejimat maya muka enchalu nya tadi.

## Penyanding

* Gateway to Peranakan Food Culture Gek Suan Tan, Tan Gek Suan, Wing Fee. Asiapac Books Pte Ltd.
Jaku Gerika Pontus

**Jaku Gerika Pontus** (, ;  or *Romeika*) nya siti bansa jaku Gerika ti asal ari kandang menua Pontus enggau kandang menua pantai selatan ba Tasik Chelum, timur laut Anatolia, enggau kandang menua Turki timur enggau Kaukasus. Bansa jaku Gerika ke nyau deka punas, Jaku Gerika Pontus dikena urung 778,000 iku orang serata dunya, ti dikelala enggau bansa Gerika Pontus. 

Baka nyau deka semua bansa jaku Gerika ke dikena kemaya hari tu, garis peturun linguistik jaku Gerika Pontus bepun ari jaku Koine Hellenistik, iya empu bepelasarka jaku Gerika Attic–Ionic, ke udah nya mansang nyadi jaku Gerika Bizantium Jeman Tengah. Berindik ari geografi iya ti nyerara diri ari dunya bukai ti bejaku Gerika, Jaku Gerika Pontus terus mansang kediri begulai enggau dialek Gerika Anatolia bukai, baka Kapadokia, berengkah ari abad ke-11 ke atas. Ketegal nya, jaku Gerika Pontus enda sepenuh iya ulih diperetika enggau jaku Gerika Demotik standard ti dikena ba tanah besai Gerika kemaya hari tu. Pontik mega ngundan pengaruh ari jaku Rusia, Turki, Kartvelian (iya nya jaku Laz enggau Georgia) enggau jaku Armenia.

Diatu, orang Pontus tebal agi diau ba Utara Greece, berindik ari pengawa besilih penyampau tubuh entara Greece enggau Turki ba taun 1923. Ari penyampau tubuh sida, urung 200,000–300,000 iku dianggap regas bejaku Pontus. Jaku Gerika Pontus mega dikena ba Turki, Rusia, Georgia, Armenia, enggau Kazakhstan, sereta mega dikena orang ke diau ba menua Pontus. Jaku nya mengkang disebut ba poket pelilih menua Pontus, ke tebal agi disebut orang Islam Gerika Pontus ba pelilih menua timur Provinsi Trabzon. Pontic tu tebal agi ditulis ngena tulis Gerika; urup Latin bisi dikena enda tentu ba Turki, lalu urup Cyrillic jarang dikena ba Rusia enggau menua ke kala dipegai Soviet.


## Malin
Jepin

**Tarian Zapin ** (Jawi:  tauka ) nya siti tanda asal bansa Melayu ba Nusantara rantau Asia Tenggara kelebih agi ba menua Indonesia (Sumatera, Pulau Riau, Bangka Belitung, Gorontalo), Jawa (Jakarta), Semenanjung Melayu (kelebih agi ba Johor , Perlis , Kedah , Kelantan , Pahang , Melaka dan Selangor), Singapura sereta Borneo (Sarawak, Sabah, Kalimantan enggau Brunei).

Tanda tu bisi inspirasyen ari peranakan Arab lalu penatai tanda tu dikumbai ari Yemen nengah orang bedagang ari nyin. Tanda tu ngasaika ubah ari sukut tukuh enggau ragam iya tinyadi tradisional agi dalam tukuh sereta dipelitik nengah tukuh mantaika iya nya jepin Arab enggau jepinMelayu. Dalam konteks Jepin Melayu, orang Melayu ngenang iya nya siti tukuh main ti dikumbai "Main Zapin" tauka "Permainan Zapin".

## Etimologi
Leka jaku "jepin" datai ari leka jaku Melayu, iya nya "zapin" ti ninjau ari jaku Arab ia nya  *zafn*, tukuh *ism* jaku pengawa  *zafana* ti mai reti "betanda" ().

## Sejarah
Tanda tu dipelaba dibai kelala orang-orang Parsi enggau Arab ari Hadramaut, Yemen sereta Timur Tengah ti bedagang ngagai Nusantara kelebih agi negeri-negeri Sumatera enggau tanah Johor ti nyadi siti palan dagang entrepot entarabansa maya abad ke-16. ke alai asimilasyen enggau budaya Melayu dikena dalam pengawa pemerindang ngagai orang ke diau ba kandang menua nya.

Keterubah iya seni tanda enggau musik Zapin nyadi pemerindang ungkup tarak-tarak pengudah sida belajar pengarap sida. Tang udah Tengku Embung Badariah peteri Sultan Abdul Jalil Alamuddin Syah ari Siak Sri Inderapura enggau Syarif Utsman bin Syarif Abdul Rahman Syahabuddin jadi, tanda jepin majak ngerembai dalam Istana lalu mantaika elemen-elemen budaya endur nya; gaya tanda tu sengaja digaga ubah lalu ditan nyadi siti tukuh budaya seni ti ngundan chara-chara luhur adat enggau basa. Tanda tu mega ditunda Kesultanan Johor-Riau ke semak; pemindah orang Yemen ngagai Johor maya abad ke-19 mega ngeringka pengaruh budaya Arab sereta seni tanda jepin dalam negeri nya tadi. 

Seni tu agi mengkang idup ba bekau palan-palan perintah kerajaan Melayu baka ba Siak, Pulau Penyengat, Tambelan, pulau-pulau dalam Laut China Selatan, Riau, Johor enggau Singapura moden; pia mega sepenyauh negeri Sarawak, enggau Brunei Darussalam.

## Penyanding
Dayak Mualang

**Mualang** (pia mega **Moealang** tauka **Dayak Mualang**) nya siti raban bansa asal Kalimantan Barat, ti mega siti pampang bansa Dayak group sereta sub-etnik raban bansa Iban. Sida ngena jaku Mualang lalu mayuh diau ba Kabupaten Sekadau enggau Kabupaten Sintang ba Kalimantan Barat, Indonesia. Pelilih menua endur raban bansa tu diau nyengkaum:
# Pelilih menua Belitang Hilir, Sekadau
# Pelilih menua Belitang, Sekadau
# Pelilih menua Belitang Hulu, Sekadau
# Sepauk, Sintang enggau kandang menua besemak

## Jaku
Jaku Mualang nya pampang ari jaku-jaku Ibanik beserimbai enggau jaku-jaku ke bukai baka Kantuk, Bugao, Desa, Seberuang, Ketungau enggau Sebaruk. Mayuh jaku nya tadi bebida sebut dalam sekeda fonem. Ngambika chunto, leka jaku ti beujung "i" ulih disebut "e" tauka "y" ke alai "*kediri*" nyadi "*kedire*", "*rari*" nyadi "*rare*", "*inai*" nyadi "*inay*", sereta "*pulai*" nyadi "*pulay*". Leka-leka jaku tu mai reti ke sama taja bebida sebut. Jaku-jaku tu mega ngembuan varisyen leksikal entara sida. 

## Adat

### Lagu asal

* Meh Bujang
* De Kutak Katik
* Aboh Beramay

### Tanda asal

* *Mualang Ngajad Kayau*, siti ajat kayau 
* *Tari Pingan Mualang / Tari Pireng Mualang*, ari menua Belitang Ilek, Belitang Tengah enggau Belitang Hulu
* *Tari Pedang Mualang / Ngajat Bebunoh*, siti ajat bebunuh ari Belitang Ilek (Merbang sereta kandang menua besemak) enggau Belitang Hulu (Sebetung sereta kandang menua besemak )
* *Ajat Temuai Datai*, ari menua Belitang Ilek, Belitung Tengah, Belitung Hulu and its surrounding region

### Asil pengelandik jari
* Kumpang Ilong ari pelilih menua Belitang Hulu

## Malin
Basilika Sante Nazaro di Brolo

Basilika **San Nazaro in Brolo** tauka **San Nazaro Maggiore** nya siti gerija Roman Katolik ti digaga maya abad ke-4 ba Milan, kandang menua Lombardi, Itali.

## Sejarah enggau penerang
Dipelaba gerija tu dikomisyen St Ambrose maya taun 382, ungkup digaga enggau siti jalai ti nyambung Milan (kelia *Mediolanum*) ngagai Rome. Terubah iya gerija tu diungkupka kena basa bala Rasul, lalu kala dikumbai *Basilica Apostolorum*. Baka ditulis Ambrose kediri dalam inskripsyen gerija nya, pelin gerija nya betukuh Regang Gerika, siti penteba ti mina bisi dalam Gerija Rasul Kudus ba Constantinople. Ba mua basilika bisi atrium beportik. Baruh alta basilika ngundan relik bala Rasul, ti agi bisi. Maya taun 397, lebuh tubuh St. Nazarus udah ditemu, siti *apse* udah digaga. Serena, anak menyadi raja besao Theodosius I, meri batu marmar ungkup rumah *[[sacellum]]* relik nya sereta ngiyas serata gerija nya.

Berengkah taun 1512, Bramantino ngaga **Trivulzio Mausoleum**, siti chapel betukuh oktagon. Dikomisyen Condotierre Giangiacomo Trivulzio, iya ngaga chapel ba belakang facade, ukai nyadi chapel tepi.

Ari transept kiba, siku orang ulih tama Chapel St. Catherine ari Alexandria, digaga Antonio da Lonate urung taun 1540. Dalam chapel tu bisi lengkung fresko besai mandangka *Martir St. Catherine* (1548–1549) ari Bernardino Lanino and Giovan Battista della Cerva.

## Galeri

Image:0485 - Milano - San Nazaro - Cappella Trivulzio - Foto Giovanni Dall'Orto 5-May-2007.jpg|Chapel Trivulzio.
Image:0376 - Milano - San Nazaro - Transetto sin, affreschi sec. XV - Foto Giovanni Dall'Orto 5-May-2007.jpg|Fresko abad ke-15.
Image:0438 - Milano - San Nazaro - Epigrafe per S. Nazaro - Foto Giovanni Dall'Orto 5-May-2007.jpg|Utai ke tinggal ari inskripsyen St Ambrose.
Image:0404 - Milano - San Nazaro - Bernardino Lanino - Martirio di S. Caterina - Foto Giovanni Dall'Orto 5-May-2007.jpg|Fresko Lanino *Martir St Catherine*


## Bacha ke silik agi
*Weitzmann, Kurt, ed., *[http://libmma.contentdm.oclc.org/cdm/ref/collection/p15324coll10/id/156533 Age of spirituality: late antique and early Christian art, third to seventh century]*, no. 585, 1979, Metropolitan Museum of Art, New York, 

## Malin

## Laman web ke bukai
*
*
Jaku Gerika

**Jaku Gerika** (, ) nya siti jaku Indo-Eropah, ti nyadi siti takang jaku Hellenik ti bibas dalam ruang bilik jaki Indo-Eropah. Jaku tu jaku asal ba menua Gerika, Cyprus, Itali (ba Calabria enggau Salento), selatan Albania, enggau kandang menua bukai ba Balkan, Caucasus, pantai Tasik Chelum, Asia Minor, sereta Timur Mediterranean. Jaku tu ngembuan sejarah ti pemadu lama didokumentasyenka ari sebarang jaku Indo-Eropah, mungkur enda kurang 3,400 taun rikut betulis. Sistem tulis ti dikena iya nya urup Gerika, ti udah dikena urung 2,800 taun; kelia, jaku Gerika ditulis dalam urup ke bukai baka Linear B enggau silibari Cyprus. Urup tu pansut ari urup Fenisia lalu nyadi pelasar urup Latin, urup Cyril, urup Kopti, urup Goth, enggau mayuh agi bansa sistem urup ke bukai.

Jaku Gerika megai alai ke pemadu penting dalam dunya Barat. Berengkah ari epik Homer, litericha Gerika lama nyengkaum mayuh pengawa ti meruan beguna dalam kanon Eropah. Jaku Gerika mega mayuh dikena dalam teks pelasar sains enggau filosofi ti keterubah digaga. Sempekat Baru Bup Kudus Kristian mega asal iya ditulis dalam jaku Gerika. Beserimbai enggau teks jaku Latin enggau tradisyen dunya Rome, teks jaku Gerika enggau gerempung Gerika ari jeman kelia nyadi objek pelajar disiplin Klasik.

Maya jeman kelia, jaku Gerika nyadi lingua franca ti pemadu mayuh dikena ba kandang menua Mediterranean. Jaku tu mega nyadi jaku rasmi Empayar Byzantin lalu ngerembai nyadi Jaku Gerika Jeman Tengan. Dalam tukuh moden, Jaku Gerika nyadi jaku rasmi menua Gerika enggau Cyprus sereta nyadi siti ari 24 iti jaku rasmi Serakup Eropah. Diatu,jaku tu dikena enda kuranv ari 13.5&nbsp;juta orang ba Gerika, Cyprus, Itali, Albania, Turki, enggau mayuh menua ke bukai ti bisi diaspora Gerika.

Akar jaku Gerika udah mayuh dikena beabad-abad ke udah lalu mengkang dikena ngaga leka jaku ke baru dalam jaku bukai; leka jaku Gerika enggau Latin nyadi pelasar leka jaku saintifik entarabansa.

## Kereban sanding
Rodrigo Sánchez Mercado

**Rodrigo Sánchez Mercado** (midang 25 Januari 1548) nya siku prelat Roman Katolik ti nyadi Bishop of Ávila (1530–1548) enggau Bishop of Mallorca (1511–1530).

## Biografi
Kena 29 Oktober 1511, Rodrigo Sánchez Mercado dipilih Raja Sepanyol lalu disahka Pope Julius II nyadi Bishop Mallorca. Kena 12 Januari 1530, iya dichiri Pope Clement VII nyadi Bishop Ávila. Iya nyadi Bishop Ávila nyentukka pemidang iya maya 25 Januari 1548.

## Kereban sanding

## Laman web ke bukai sereta bunsu tambah
*  (for Chronology of Bishops) 
*  (for Chronology of Bishops) 
*  (for Chronology of Bishops) 
*  (for Chronology of Bishops)
Sompoton

**Sompoton** tauka **Sumpotan**, iya nya organ mulut ti digaga ari labu enggau paip buluh di Borneo Utara. Penatai iya ari nengeri Sabah lalu dimain bala indu enggau lelaki asal Sabah kelebih agi bansa Kadazan-Dusun enggau Murut.
Jaku Semaq Beri

**Jaku Semaq Beri** (Semoq Beri) nya siti ari jaku-jaku Austroasiatik dikena ba Semenanjung Melayu iya nya ba negeri Pahang enggau Terengganu. Jaku tu baruh pampang Selatan ari jaku-jaki Asli beserimbai enggau jaku Semelai, jaku Temoq, enggau jaku Mah Meri. Siti penerang pasal jaku Semaq Beri ari Nicole Kruspe udah dipansutka kena taun 2014.
## Kereban sanding

## Laman web ke bukai
*http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* Semaq Beri dalam Arkib Digital RWAAI
Jaku Kuijau

**Jaku ijau** (Kuiyow), mega dikumbai Jaku Dusun Bukit, nya siti jaku Austronesia ti dikena ba Sabah, Malaysia.

## Penyanding

## Laman web ke bukai
* Materials on Kuijau are included in the open access Arthur Capell collection (AC2) held by Paradisec.
Souvlaki

**Souvlaki** (, , [suˈvlaci]; tukuh mayuh: , )  iya nya pemakai jampat bansa Gerika ti digaga ari dagin ti mit sereta kekadang sayur ti dipanggang ba tusuk.  Selalu iya diempa terus ari tusuk lebuh agi angat.  Iya tau diberi enggau tauka dalam pita ti digulung, biasa iya enggau limau, sos, sayur baka tomato enggau bawang ti diiris, sereta kentang goreng nyadika lauk. Dagin ti suah dikena ungkup pemakai tu ba menua Gerika enggau Cyprus nya dagin babi.

## Asal nama
Leka jaku *souvlaki* nya diminutif lek jaku Gerika Jeman Tengan souvla ( reti iya "tusuk") ti ditinjau ari leka jaku Latin . "Souvlaki" nya leka jaku ti suah dikena ba Masedonia enggau kandang menua utara Gerika, lalu ba kandang menua selatan Dagin ti suah dikena ba ihens, pemakai tu dikumbai enggau nama *kalamaki* ( ti mai reti "buluh mit").

## Sejarah

Nitihka budaya Gerika, pengawa nyumai pemakai ngena lidi udah bisi kenyau Jeman Gansa. Pengawa ngali ba Santorini, Gerika, udah nemu set perengka batu dikena orang asal pulau nya manduk sebedau gunung beapi ba Thera meletup maya abad ke-17 BC; souvlaki nyadi "pemakai tebilang Santorini kenyau 2000 BC." Ba perengka manduk ti digaga ari batu nya, bisi lekuk ti dipelaba kena nan lidi sereta siti taris lubang ba tapak ngambika udara tau tama ngagai arang.

Ba Gerika Mycenae, "dulang souvlaki" udah ditemu ba Gla, Mycenae, enggau Pylos. "Dulang souvlaki" (tauka perengka panggang ti tau dikalih) dikena orang Gerika Mycenae nya chuan seramik betukuh segi empat ti diengkah baruh lidi dagin nya. Enda ditentuka dulang-dulang nya diengkah terus ngagai api tauka dulang nya dikena engkah arang angat baka lubang barbeku ti ulih dikalih. Perengka tu bisi mengkang dikena dalam Jeman Besi Tumu. Dalam litericha Gerika, Homer dalam Iliad (1.465) bisi nyebut keping dagin ti dipanggang ba alai nya mega disebut dalam pengawa Aristophanes, Xenophon, Aristotle, sereta ke bukai. Dalam Jaku Gerika Klasik endur manduk nya dikumbai (obeliskos), lalu Aristolalunes bisi mega nyebut alai nya bisi dikena mangang.

Ba Empayar Byzantin, pengarang Gerika ti nulis bup *Prodromic Poems* (4.231) bisi nyebut "kedai dagin angat" Constantinople ti nyual dagin pangang ti diputung sebaka enggau souvlaki dikelala enggau nama psenasis souglitarea.

*Souvlaki* jeman moden bisi diterang Gustave Flaubert, siku pejalai ari menua Peranchis, ti meratika orang Gerika "mangang keping dagin ti ditusuk enggau lidi buluh" lebuh iya ngabas kandang pelilih menua Boeotia ba selatan Gerika Tengah maya taun 1850. Taja pia, souvlaki jeman moden enda mayuh diagih ba serata Gerika nyentuka Perang Dunya II udah tembu. Souvlaki ke dipantai nyadi pemakai jampat berengkah mayuh dijual kena taun 1960-an, pengudah diberi kelala bala vendor ari Boeotia. Guna keterubah leka jaku *souvlaki* dalam jaku English iya nya ba taun 1942.

## Penyanding

### Penerang diambi

### Bunsu rama enggau disebut

* 
* 
* 
* 
* 
* 
* 
* 

## Lambar web ke bukai

*
Sante Wivina

**Wivina**  (1103–1168) nya siku abdis Benedictine. Ada ba Oisy, Peranchis, iya nulak semua lamar deka bejadi, lalu nyadi siku eremit maya iya umur 23 ba Groot-Bijgaarden, enda jauh ari Brussels. Iya lalu nerima tanah ari Kaun Godfrey ari Brabant ke alai iya ngaga siti biara, nyadi abdis keterubah.
## Penyanding
Jaku Hovongan

**Jaku Hovongan** (Hobongan), tauka **Punan Bungan**, nya siti takang jaku Kayan dikena ba Kalimantan Barat, Indonesia. Jaku tu siti ari jaku dikena orang Penan.

## Malin
Pulau-pulau Aegia

**Pulau-pulau Aegia** nya raban pulau ti bepalan ba Tasik Aegia, ke alai tanah besai Gerika ba piak barat enggau utara lalu menua Turki ba piak timur; pulau Kriti ngaga garis entara tasik ke selatan, pulau Rodos, Karpathos enggau Kasos ba tenggara. Nama kelia pulau-pulau nya dalam jaku Gerika Kelia, *Archipelago* (, *archipelagos*), lalu dikena dalam jaku Inggeris kena madahka raban pulau.
Majoriti Pulau-pulau Aegia diempu Gerika, lalu ulih dibagi ngagai semilan bagi kandang menua. Sekeda pulau enggi menua Turki ba Tasik Aegia iya nya Imbros (Gökçeada) enggau Tenedos (Bozcaada), ba bagi timur laut tasik nya. Mayuh pulau mit ti bepalan ba barat pantai Turki mega baruh perintah menua nya.
Pulau-pulau tu ngundnan musin angat bangat sereta musin chelap ti mimit, klimat musin angat Mediterranean (*Csa* dalam klasifikasyen klimat Köppen).
## Raban pulau
Pulau-pulau Aegi ari sukut tradisional dibagi tujuh raban, ari utara ke selatan:
* Pulau-pulau Aegi Timur Laut
* Euboea
* Sporades (*Utara Sporades*)
* Cyclades
* Saronic Islands
* Dodecanese (*[[Selatan Sporades]]*)
* Crete
Leka jaku Pulau-pulau Aegi Itali () kekadang dikena ngumbai kandang menua pulau-pulau nya ke kala diperintah Itali maya Perang Itali-Turki kena taun 1912 lalu dipegai (nengah Sempekat Lausanne) kenyau taun 1923 nyentukka 1947: Dodecanese, nyengkaum Rodos enggau Kastellorizo. Dalam Sempekat Pemaik 1947, pulau-pulau ke dipegai Itali diberi ngagai menua Gerika.
## Peda mega
* Rintai pulau-pulau Aegi
* Rintai pulau-pulau ba Gerika

## Nota

## Penyanding

## Bunsu
* Aegean Sea, The Columbia Encyclopedia, Sixth Edition. 2001–05.
## Laman web ke bukai
*
Athens

**Athens** () nya indu nengeri sereta nengeri ke pemadu besai ba menua Gerika. Sebengkah kandang mengeri besai ba pantai Mediterranean, Athens mega nyadi indu kandang menua Attika lalu nyadi indu nengeri ke pemadu selatan ba tanah besai Eropah. Enggau penyampau tubuh ti diau ba kandang mengeri sepemayuh 3.6 juta, nengeri tu nyadi kandang mengeri kelapan pemadu besai ba Serakup Eropah. Kandang mengeri Athens (mega dikumbai Nengeri Athens), ti nyengkaum siti unit ari serata kandang mengeri, ngundan 643,452 iku tubuh naka taun 2021 dalam takat rasmi iya, sereta pemesai tanah .
Athens nyadi siti ari nengeri ti pemadu tuai, enggau sejarah iya ti mungkur lebih 3,400 taun, sereta penatai mensia dipelaba berengkah kenyau 11-7 ribu taun sebedau Masihi. Nitihka mitologi Gerika, nengeri tu diberi nama ari Athena, petara penemu lama Gerika, tang pemansik moden mayuh sejaku petara nya ngambi nama iya ari nengeri nya. Athens Klasik nya sebengkah menua nengeri ti mayuh kuasa dalam Gerika lama. Mengeri tu kala nyadi pusat demokrasi, seni, pelajar enggau filosofi, lalu meri mayuh pengaruh ngagai benua Eropah, kelebih agi ba Rome lama. Ketegal tu, nengeri tu dikumbai uyut Tamadun Barat sereta endur ada demokrasi dalam hak iya empu bibas ari menua Gerika ke bukai.
Ba jeman moden, Athens nyadi sebengkah metropolis kosmopolitan besai sereta nyadi pusat ekonomi, wang, industri, maritim, politik enggau pengidup budaya ba menua Gerika. Nengeri tu nengeri global status Beta(+) 
nitihka Jaring Pemansik Globalisasyen enggau Nengeri Dunya, lalu mega nyadi siti ari pusat ekonomi pemadu besai ba Eropah Tenggara. Nengeri tu mega ngundan siti sektor wang besai, lalu palan iya Piraeus nyadi palan penyangkai kedua pemadu kisuk ba Eropah, and the 13th largest container port in the world. Kandang menua metropolitan Athens tauka *Athens Besai* ngerembai ngelui ari garus entara mengeri iya sereta mega aglomerasyen mengeri iya, enggau penyampau tubuh 3,638,281 iku (2021) over an area of .
Pesaka Jeman Klasik agi tampak ba nengeri tu, diarika monumen lama, enggau asil seni, ke pemadu tebilang ari semua iya nya Parthenon, dikumbai nyadi tanda kunsi budaya Barat ke dulu suba. Nengeri tu mega ngetanka monumen Rome, Byzantin enggau sekeda monumen Ottoman, seraya paung sejarah nengeri tu ngundan penteba penerus nengah sejarah milenium iya. Athens nyadi palan dua Palan Pesaka Dunya UNESCO, Akropolis Athens enggau Biara Daphni jeman tengan. Athens mega nyadi palan sekeda muzium enggau institusyen budaya, baka Muzium Arkeologi Nasional, ke bisi koleksyen barang lama Gerika ke pemadu besai ba dunya, Muzium Akropolis, Muzium Seni Cycladik, Mizium Benaki, enggau Muzium Byzantin enggau Kristian. Athens nyadi tuai rumah lumba Olimpik jeman moden keterubah kena taun 1896, lalu 108 taun udah nya, iya nyadi tuai rumah Olimpik Musin Angat 2004, nyadika siti ari lima bengkah mengeri ke udah nyadi tuai rumah Olimpik Musin Angat ba mayuh bengkah maya.

## Kereban sanding
Katedral Metropolitan Athens

**Katedral Metropolitan Pemadah** (), tebilang enggau nama **Metropolis** or **Mitropoli** (), nya siti gerija katedral Archbishoprik Athens enggau serata Gerika.
## Sejarah
Pengawa nirika katedral tu berengkah naya Hari Krismas, 1842 enggau pengengkah batu sukut ari Raja Otto enggau Kuin Amalia. Pengaga tu di baruh arkitek Theophil Hansen lalu disambung Dimitris Zezos, Panagis Kalkos enggau François Boulanger.
Pengereja ngena batu marmar ari 72 gerija ti udah direrak kena ngaga dinding besai katedral. Tiga arkitek sereta 20 taun udah nya, katedral tu udah tembu digaga. Kena 21 Mei 1862, katedral ke udah tembu nya diungkupka Pemadah Indai Allah Taala (Ευαγγελισμός της Θεοτόκου) ulih Raja enggau Kuin. Katedral nya ngembuan tiga lurung, basilika bekubah sepemesai  panjai,  libar, enggau  tinggi. Ba dalam nya bisi pendam dua sante ti udah dibunuh orang Turki Ottoman ba jeman Ottoman: Sante Philothei enggau Patriak Gregory V.
* Sante Philothei ngaga siti konven, udah midang kudus kena taun 1589, lalu tulang iya agi ulih ditampak dalam relikari pirak. Iya dipebasa ketegal nebus ulun indu Gerika dalam harem Empayar Ottoman.
* Gregory V ari Konstantinopel, Patriark Konstantinopel, udah digantung ketegal asuh Sultan Mahmud II lalu tubuh iya ditikau ke Bosphorus kena taun 1821, kena malas penyarut orang Gerika kena 25 Mac, ngujungka Perang Meredeka Gerika. 
Ba selatan katderal nya bisi Gerija St. Eleftherios ti dikumbai mega enggau nama "Mitropoli Mit."
Ba dataran Mitropoleos ba mua katedral bisi dua iti patung. Keterubah iya Constantine XI, raja besai kepenudi Empayar Rome Timur. Patung kedua iya nya Bishop Besai Damaskinos ke nyadi Bishop Besai maya Perang Dunya II sereta nyadi Rejen Raja George II sereta Menteri Besai Gerika ba taun 1946.
Katedral Metropolitan mengkang nyadi tanda menua besai ba Athens sereta nyadi palan pengerami penting ke bisi orang politik nasional datai, seraya pengawa bejadi enggau nguburka orang ke tebilang.
## Galeri

File:Dome metropolis Athens, Greece.jpg|Pemandang kubah
File:Greece-0191 (2215882104).jpg|Pintu tama
File:Greece-0190 (2215881916).jpg|Dalam
File:Μητρόπολη Αθηνών 4210.jpg|Dalam
File:Virgin Mary and Child, Cathedral of Athens.jpg|Ikon Dara Maria enggau anak
File:Metropolitan Cathedral of Athens Jesus.jpg|Jesus Kristus ti dilukis urung taun 1800-an
File:Shrine of Grigorios E.JPG|Relikari ke ngundan relik Sante Gregory V ari Konstantinopel
Image:Shrine of Snt Filothei.JPG|Alai basa St Philothei
File:Archbishop Ieronymos II of Athens enthronement.jpg|Pengerami nyiri Bishop Besai Ieronymos

## Bunsu penemu
*Sacred Destinations
*Church of Greece
Bansa Gerika

**Bansa Gerika** tauka **Hellenes** nya siti raban bansa asal Gerika, Saiprus, selatan Albania, Anatolia, sekeda bagi menua ba Itali enggau Ejip, lalu ngagai tikas ke mit agi, menua bukai ke ngelingi timur Mediterranean enggau Tasik Chelum. Sida mega numbuhka diaspora () signifikan, enggau mayuh komuniti Gerika ditumbuhka serata dunya.
Koloni enggau komuniti Gerika ari sukut sejarah udah ditumbuhka ba pantai Tasik Mediterranean enggau Tasik Chelum, tang orang Gerika kediri udah bepusat ba Aegia enggau Ionia, ke alai jaku Gerika udah dikena kenyau Jeman Gansa. Nyentukka pun abad ke-20, bansa Gerika udah ngerembai entara semenanjung Gerika, pantai Barat Asia Minor, pantai Tasik Chelum, Kappadokia ba tengah Anatolia, Ejip, Balkan, Saiprus, enggau Konstantinopel. Mayuh ati pelilih menua tu beserimbau enggau garis entara menua Empayar Byzantin ujung abad ke-11 enggau kandang menua Mediterranean Timur ke dipegai orang Gerika kelia. Pusat budaya bansa Gerika nyengkaum Athens, Thesalonika, Alexandria, Smyrna, enggau Kostantinopel ba mayuh jeman.
Baru-baru tu, mayuh etnik Gerika diau dalam kandang garis entara menua Gerika sereta menua Saipurs. Pemunuh bansa Gerika enggau penyilih penyampau tubuh entara Gerika enggau Turki nyau deka ngambiska orang Gerika ke udah bisi tiga ribu taun udah ba Asia Minor. Populasyen Gerika bukai ke udah lama diau ulih ditemu ari selatan Itali nyentuk ke Kaukasus enggau selatan Rusia enggau Ukraine sereta ba komuniti diaspora Gerika dalam mayuh bengkag menua. Kemaya tu, mayuh bansa Gerika rasmi direjista nyadi kaban Gerija Ortodoks Gerika.
Bansa Gerika udah mayuh meri pengaruh sereta meri penemu ngagai budaya, seni visual, eksplorasyen, teater, litaricha, filosofi, etika, politik, arkitektur, musik, matematik perubat, sains, teknologi, dagang, pemakai enggau lumba. Jaku Gerika nya jaku idup ti pemadu tuai ke udah dirikut lalu leka jaku tu udah nyadika pelasar mayuh bengkah jaku, nyengkaum jaku Inggeris sereta mega nomenklatur saintigik entarabansa. Jaku Gerika kala nyadi *[[lingua franca]]* ti pemadu mayuh dikena ba dunya Mediterranean kenyau ari abad keempat BC lalu Sempekat Baru Bup Kudus Kristian mega asal iya ditulis dalam jaku Gerika.

## Kereban sanding
Pindus

**Pindus** (pia mega **Pindos** tauka **Pindhos**; ; ; ) nya tatai bukit ke bepalan ba Utara Gerika enggau Selatan Albania. Tatai bukit tu sepemanjai urung 160&nbsp;km (100 batu), enggau peninggi maximum 2,637 meter (8651.5') (Mount Smolikas). Ketegal tatai bukit tu nyadi garis entara menua Thessaly enggau Epirus, tatai bukit Pindus dikelala nyadi *tulang belakang Gerika*. Tatai bukit tu ngeregang semak garis entara menua Gerika-Albania ba selatan Albania, tama ngagai Epirus enggau kadang menua Masedonia ba utara Gerika, ke baruh ngagai utara Peloponnese. Ari sukut geologi, tu pengerembai ari Alps Dinara, ke ba kandang menua barat Semenanjung Balkan.

## Malin
Jaku Melayu Kedah

**Jaku Melayu Kedah** (; pia mega dikelala *Pelat Utara* tauka *Loghat Utara*) lalu ba Thailand, jaku tu dikumbai enggau nama **Melayu Syburi** ( *Phasa Malāyū Saiburī*) nya siti jaku Melayik mayuh dikena ba barat laut negeri-negeri Perlis, Kedah, Pulau Pinang, enggau utara Perak sereta ba provinsi ba selatan Thailand iya nya Trang enggau Satun. Jaku Melayu Kedah kala nyadi jaku ti mayuh kena ba selatan Thailand sebedau diganti enggau jaku Thai. Enklaf jaku Melayu Kedah ulih ditemu ba Pelilih Menua Kawthaung ba Myanmar; Ranong enggau Krabi bagi atas selatan Thailand; Jaring Halus, Langkat enggau Acheh ba Sumatera, Indonesia sereta Bangkok, tengah Thailand, alai pengena jaku Melayu Kedah nya peturun ari penetap ke dulu suba ari Kedah.
Jaku Melayu Kedah ulih dibagi ngagai mayuh iti dialek, iyanya *Kedah Persisiran*, *Kedah Utara*, Perlis-Langkawi, Pulau Pinang enggau sekeda ke bukai ba luar menua Malaysia. Pejaku ba Trang sereta Satun nerima mayuh pengaruh ari jaku Thai. Taja pia, ba pelilih menua Baling, sida ngena leman ke bekaul rat agi enggau jaku Melayu Kelantan-Pattani ari jaku Melayu Kedah.

## Leka jaku

## Kereban sanding
Jaku Kubu

**Jaku Kubu** nya siti ari jaku-jaku Melayik dikena bansa Kubu (Orang Rimba) ba selatan pulau Sumatera ba Indonesia, mayuh ari sida agi diau enggau chara nomad.
a BBukit Duabelas (Jambi), jaku Rimba mayuh ngundan glotis, ti ngasuh jaku tu terubah iya tusah dipereti. Sekeda varisayen dalam Kubu isolek udah dipandangka Dunggio.
## Penyanding
Jaku Talantang Kota Marudu

**Jaku Talantang Kota Marudu** nya siti ari jaku dalam sebilik jaku-jaku Austronesia ti dikena ba Sabah, Malaysia.

## Kereban sanding
Pelilih Menua Daro

**Pelilih Menua Daro** nya sebengkah pelilih menua ba Bagi Menua Mukah, Sarawak, Malaysia. Dalam pelilih menua tu, bisi pasar Daro. Mengeri ke pemadu semak enggau Daro iya nya Matu. Daro dipegai Kaunsil Pelilih Menua Matu-Daro, ke mega nyadi pemesai ungkup Pelilih Menua Matu. Peyampau Tubuh ba Daro sepemayuh 37,900 iku orang ba taun 2020, lalu bansa Melanau nyadi raban bansa majoriti ba pelilih menua tu. 

## Kereban sanding
Jaku Narom

**Jaku Narom** (kekadang disepil **Narum**) nya siti ari jaku-jaku Melayu-Polinesia ari pampang Berawan-Baram Baruh. Jaku tu dikena urung 2,420 iku orang Narom ba Sarawak, Malaysia, kelebih agi ba Bagi Menua Miri enggau sekeda kandang menua semak nanga Sungai Baram, lalu dipelaba bisi mega ba garis entara menua Indonesia enggau Malaysia. Jaku tu ngundan tiga iti dialek iya nya, Bakong, Daliʼ and Miriʼ.
## Penyanding

## Laman web ke bukai
* Kaipuleohone ngundan perengka ti nyengkaum Miri kin terms enggau utai betulis ke bukai
* Kaipuleohone mega bisi arkib rikut audio Narom enggau  dalam jaku Narom
Thessaloniki

**Thessaloniki** ( ), mega dikumbai **Tesalonika**, **Saloniki** tauka **Salonika** nya nengeri kedua pemadu besai ba Gerika, enggau penyampau tubuh sepemayuh urung sejuta orang dalam kandang mengeri, lalu nyadi indu nengeri ungkup kandang menua geografi Makedonia. Dalam Jaku Gerika, nengeri tu dikelala enggau nama "" (), ke mai reti "indu nengeri kedua", meri nuju ngagai status iya dalam sejarah  () tauka nengeri "pemerintah kedua" Empayar Byzantin beserimbai enggau Konstantinopel.

Thessaloniki bepalan ba Teluk Thermaikos, ba sukut barat laut Teluk Aegia. Nengeri tu di sempadan ba barat enggau delta Axios. Kandang menua Thessaloniki, pusat besejarah, ngundan penyampau tubuh 319,045 iku orang naka taun 2021, lalu kandang mengeri iya ngundan 1,006,112 iku orang diau lalu kandang menua ke besai agi bisi 1,092,919 iku orang. Nengeri tu nyadi pusat kedua ekonomi, industri, dagang enggau politik ba menua Gerika, lalu nyadi hab perengka pengangkut pemadu besai ba Gerika enggau tenggara Eropah, nengah Palan Penyangkal Kapal Thessaloniki. Nengeri tu tebilang enggau pengerami, pengawa sereta pengidup budaya ti regas selampur iya. Pengawa baka Bansal Entarabansa Thessaloniki enggau Festival Filem Entarabansa Thessaloniki bisi ninting taun. Thessaloniki kala nyadi Indu Nengeri Biak Eropah 2014. Universiti besai nengeri tu, Universiti Aristotle, mya universiti ke pemadu besai ba Gerika enggau Balkan.

## Kereban sanding
Jaku Punan Bah-Biau

**Jaku Punan Bah-Biau** nya siti jaku seblilik Austronesia dikena orang Punan Bah enggau Punan Biau ba Borneo di menua Indonesia, Malaysia and Brunei.

## Kereban sanding
Jaku Tutoh

**Jaku Tutoh**, mega dikelala enggau nama ***Long Wat***, nya siti ari jaku Kenyah ti asal ari Sarawak, Malaysia, dikena sepemanjai Sungai Tutoh. Jaku tu dikena dalam tumpuk-tumpuk pendiau ba Long Wat sereta ba nengeri Miri, taja majak mayuh orang ngena jaku Melayu.

## Lambar web ke bukai
Geruka

**Geruka** tauka **Gorkhas** , nya soldadu ke asal ari subbenua India, tebal agi diau dalam Nepal enggau sekeda endur ba India Utara.

Unit Geruka ditumbuhka ari orang Nepal enggau Geruka India, orang India ke bejaku Nepal, lalu diambi nyadi Soldadu Nepal (96,000),Soldadu India (42,000), Soldadu British (4,010), Kontijen Geruka ba Singapura, Unit Rizab Geruka ba Brunei, ungkup raban penyaga pemaik GBB ba zon perang di serata dunya. Soldadu Geruka bekaul rat enggau *[[khukuri]]*, pisau ke ngukir ke mua, lalu ngembuan nama ketegal pengelandik soldadu ti enda takut. Ex-Soldadu India Ketuai Staf Marshal Lapangan Sam Manekshaw kala madahka: "Enti lelaki madahka diri enda takut mati, iya bula tauka iya Geruka."

## Penyanding
Selup

**Selup** tauka inchi nya produk kosmetik ti dikena ngena chura enggau tekstur ngagai bibir, suah digaga ari lilin enggau minyak. Pigmen ti bebida dikena ngasilka chura, lalu mineral baka silika tau dikena meri tekstur. Pengawa ngena selup berengkah ari tamadun keterubah baka Sumer enggau Tamadun Lembah Indus, lalu dikerinduka ba dunya Barat ba kurun ke-16. Sekeda selup ngundan bekau utai toksik, baka plumbum enggau PFAS, ti ngujungka pengirau pengerai enggau atur.

Selup udah tampak ba sekeda gaya fesyen indu, suah dikaulka enggau seksualiti indu. Chura silup ngembuan reti estetik enggau adat laban chura ti bebida mai konotasyen ti bebida. Selup mansau ari sukut sejarah udah bekaul enggau sensualiti tauka bediri kediri  indu seraya selup burak dikena lelaki enggau indu dalam sub-adat alternatif, kelebih agi punk enggau goth. Selebriti baka Marilyn Monroe, Elizabeth Taylor, Madonna, enggau Taylor Swift udah meri pangka ngagai populariti enggau imej ikonik selup dalam fesyen enggau media arus perdana.
Solemniti Maria, Indai Allah Taala

**Solemniti Maria, Indai Kudus Allah Taala** nya hari gawai ungkup Maria Dara Tuchi ketegal pengawa iya nyadi indai Jesus Kristus, ke lalu iya nutuska Jesus lebuh hari kelapan pengada iya nitihka Bup Levitikus.

Gawai tu diintu Ritus Roman ba Gerija Katolik kena 1 Januari, Octaf hari kelapan Krismas. Solemniti tu Hari Kudus Wajib ba kandang endur ti bedau nginsil iya. Orang Kristian Ritus Bizantium,  Siriak Barat, enggau Siriak Timur ngintu gawai Maria nyadi Indai Allah Taala kena 26 Disember (dikelala mega enggau nama Sinaksis Theotokos), lalu Gerija Koptik (siti ari Gerija Ortodoks Oriental) ngintu hari tu kena 16 Januari.

Gerija Ortodoks Timur, Katolik Traidisional, Komuni Anglika enggau [Gerija Luteran ngintu Gawai Penutus Kristus kena 1 Januari.

Dalam kalendar tradisional Katolik enggau Vikariat Ritus Barat Gerija Ortodoks Antiokia iya nya gawai *Pengawa Dara Tuchi Maria nyadi Indai Allah Taala* kena 11 Oktober.

## Reti
Gawai tu ngintu maya Maria nyadi Indai Jesus. Gelar "Indai Allah Taala" nya salin ari gelar dalam jaku Latin *Mater Dei*, ti nyadi salin ari gelar Gerika Θεοτόκος (*[[Theotokos]]*), reti nya "Pengandung Allah Taala" ti diterima enggau dogmatik dalam Kaunsil Keterubah Epesus (431) nyadika penetap pasal ketuhanan Kristus.

## Kereban sanding
Mohd Arsad Bistari

**Mohd Arsad Bistari** nya siti kaban politik ba menua Sabah, Malaysia. Iya kaban Kunsil Negeri Sabah kena sitak  ke dipilih kenyau 2020.

## Penyanding
Jaku Urak Lawoi'

**Jaku Urak Lawoiʼ** tauka **Urak Lawoc** (Urak Lawoiʼ: , ) nya siti ari jaku-jaku Melayik dikena ba selatan Thailand

Orang (Suku) Laut ke diau entara pulau Sumatera enggau Semenanjung Melayu bejaku Melayu ti bebida, ti mai sekeda kaul ti narit ati ngagai mayuh macham bansa Melayu Sumatra.

## Fonologi enggau ortografi
### Vokal

* Dalam silabel tetutup, sekeda vokal ngubah kualiti:
**  nyadi  (  'ruai').
**  nyadi  (  'pulai').
**  nyadi  (  'perut').
* Epentetik  enggau  ditambah pengudah vokal tinggi  sama-sama ( 'lempung',  'buai').
* Vokal bisi mimit allofonik dipemanjai ba suku kata tebuka ti ditekan.
* Vokal kelimpah ari  bisi mimit nasalisasyen pengudah konsonan nasal. Enti suku kata ti nangkanka tu bisi  nyadika pemungkal, pemungkal tu mega diberi nasalisasyen . (  'nyabak',   'diri').

**Nota:** Dalam urup Thai, ruai kiba ngayanka diakritik ungkup suku kata tebuka, lalu kanan ungkup suku kata tetutup. Ngagai suku kata enggau vokal *ö*, sebedau konsonan *k*, *m*, *n*, *ng*, *p*, enggau *t*, vokal enda ditulis. Pia mega diakritik ungkup *a* enda dikena sebedau *q*. Sebarang vokal ti bisi diakritik suku kata tutup ti bebida ngembuan rega inheren  lebuh enda dikena enggau konsonan ti bejurut.

### Konsonan

### Tekan enggau intonasyen
Urak Lawoiʼ nadai ton, kelimpah ari jaku tinjau Thai. Leka jaku selalu iya ditekan ba suku kata penudi, kelimpah ari enti penekan ti disadang diengkah ba prasuku kata (cth. suku kata tebuka ti ngundan , tang ukai ) penekan nya mindah . ngagai suku kata ti nangkanka nya. Urak Lawoiʼ mega ngembuan intonasyen global — ambika chunto, ayat interogatif ngembuan intonasyen ti niki lalu ayat negatif ngembuan intonasyen ti baruh agi.

## Malin

## Bacha ke silik agi

* 
* 
* 
* 
* ศูนย์ศึกษาและฟื้นฟูภาษาและวัฒนธรรมในภาวะวิกฤต. (2020). *คู่มือระบบเขียนภาษาอูรักลาโวยจอักษรไทย ฉบับมหาวิทยาลัยมหิดล.* นครปฐม: สถาบันวิจัยภาษาและวัฒนธรรมเอเชีย มหาวิทยาลัยมหิดล.
Daniel ari Padua

**Sante Daniel ari Padua** (midang 168 AD) dipebasaka nyadi dikon Sante Prosdocimus, Bishop Padua ti keterubah.

## Pengidup
Dikumbai iya datai ari bansa orang Judah, iya nulung Prosdocimus, ke nginjil ba timur laut Nava. Daniel udah nya midang martir, iya ditarit kuda lalu tubuh iya dipechahka.

Relik Daniel ke disalin kena 3 Januari 1064, bisi ba ''Basilica Cattedrale di Santa Maria Assunta''.

## Pengelindung
Daniel dikangau indu ke bisi laki ti benung ba perang.  Iya mega dikangau sida ke merinsa dikurung tauka dijil, lalu sebaka enggau Anthony ari Padua, ngiga artikel ti lenyau.

## Ikonografi
Iya digambarka nyadi dikon megai kain enggau laver, tanda pengawa ngagai bishop iya ti nunjukka pulai ngagai Jesus nuchi kaki bala murid iya, pia mega ritual penuchi dalam pengarap Judah tradisional.

Jacopo da Montagnana ngaga tempera ba lukisan panel "Sutus Daniel enggau Saint Louis ari Toulouse" (c.1495), ti diatu dipegai Institut Seni Detroit.

Bisi siti chapel ti diungkupka ngagai Sante Daniel ba Gerija Biara Santa Giustina di Padua. Alta ti ngayanka “Pematian Saint Daniel” (1677) nya digaga Antonio Zanchi.

Muzium Seni Metropolitan bisi ngembuan dua iti ukir gansa ti digaga Francesco Bertos ti ngayanka "Sudus Daniel ari Padua ditarit kuda ba mua gabenor Rome Padua", pia mega "Saint Daniel ari Padua Dipaku ba entara Dua Papan Kayu".


File:Jacopo da Montagnana - Saints Daniel of Padua and Louis of Toulouse - 43.1 - Detroit Institute of Arts.jpg|Sante Daniel ari Padua enggau Louis ari Toulouse
File:Santa Giustina (Padua) - Chapel of St. Daniel of Padua - Martyrdom of Saint Daniel by Antonio Zanchi.jpg| Martir Sante Daniel ari Antonio Zanchi
File:Martyrdom of St. Daniel of Padua MET DP-1369-001.jpg|Martir St. Daniel ari Padua MET
File:Martyrdom of St. Daniel of Padua MET DP-1370-001.jpg|Martir St. Daniel ari Padua


## Penyanding

## Laman web ke bukai
*Saint of the Day, January 3: ''Daniel of Padua'' at *SaintPatrickDC.org*
*Catholic Online: St. Daniel
Mavilus

**Mavilus**, dibida enggau **Mavilus ari Hadrumetum**, iya nya siku martir Kristian keterubah maya pemerinsa Caracalla. Iya martir ba Hadrumetum, dalam taun 212, enggau chara dibuai ngagai jelu babas, nitihka atur Gabenor Scapula.

Hari gawai Misa iya nya 4 Januari.

## Penyanding
Kempat tiang

Burung **kempat tiang** (***Dicrurus paradiseus***) iya nya burung Asia ti sedang pemesai ti nyelai ngembuan bulu iku luar ti panjai enggau webbing ti disekat ba ujung. Sida tu diengkah dalam ruang bilik Dicruridae. Sida tampak ba habitat kampung suah duduk ba endur ti tebuka sereta nengah chara narit ati enggau mayuh macham kangau ti inggar ti nyengkaum tiru ti engkeman ari mayuh burung bukai. Siti hipotesis ti diperambu iya nya tiru vokal tu engka ulih mantu dalam penumbuh raban jelu ti ngiga pemakai spesis bechampur, siti penteba ti dipeda ba raban burung kampung ke alai mayuh ukui ti makai ngiga pemakai begulai. Burung tu kekadang deka enchuri jelu ukui ke ditangkap tauka dikachau orang bukai ke ngiga pemakai dalam raban lalu siti agi penemu iya nya niru vokal mantu sida dalam ngelimpangka runding burung ke mit agi dikena mantu pengawa lanun sida. Sida tu diurnal tang regas jauh sebedau pagi lalu laun maya senja. Berindik ari pengerembai sida ti luas sereta variasyen pelilih menua ti nyelai, sida udah nyadi chunto ikonik spesiasyen nengah chara ngasingka diri enggau pelayap genetik.

## Agih enggau habitat
Kandang endur spesis burung tu ngerembai ari barat Himalaya nyentuk ke timur Himalaya enggau Bukit Mishmi ba kaki bukit di baruh . Sida tu ditemu ba bukit semenanjung India enggau Ghats Barat. Terus ke barat ngagai pulau Borneo enggau Jawa di timur nengah tanah besai enggau pulau-pulau.

## Malin
Ahmad Nawab

Tan Sri Dato' Seri **Ahmad Khan bin Nawab Khan** (6 April 1932 – 24 November 2024), dikelala enggau nama **Ahmad Nawab**, nya siku penengkebang ari Malaysia. Iya udah nengkebang urung 2000 lagu lalu kala begawa enggau artis baka P. Ramlee, Saloma, Uji Rashid, Sudirman, Salamiah Hassan, Datuk Andre Goh enggau M. Sani.

Nawab ngaul diri dalam industri di Singapura dalam taun 1950-an, 60-an lalu udah nya begempung dalam taun 1970-an enggau Orkestra RTM di Malaysia pengelama 17 taun lalu nerima mayuh macham anugerah. Entara anugerah ke pemadu tebilang iya nya Anugerah Merak Kayangan [Lagu Pemadu Manah], iya nya Bintang Malam (1980). Penghargaan ke pemadu tinggi diberi industri muzik Malaysia ngagai komposer kanan tu iya nya Anugerah Seniman Negara taun 2006, kena 20 November 2006. Anugerah tu diberi Yang di-Pertuan Agong Tuanku Syed Sirajuddin Syed Putra Jamalullail maya atur pengawa Anugerah Seni Negara taun 2006 suba. 2006, diatur Opis Menteri Main Asal, Seni enggau Dagang Temuai Malaysia tauka KeKKWa (akronim dalam jaku Melayu). Iya mega nerima perais mata duit RM60,000 lalu dipadu nyadi pengari rasmi KeKKWa ba forum enggau seminar renggat menua enggau antarabansa.

Nawab dikelala enggau cheremin mata chelum enggau baju putih ke nyadi tanda iya, sereta pengawa iya ke solo saksofon.

## Pemati
Nawab mati ketegal tuai kena 24 November 2024. Iya beumur 92 taun.

## Kereban sanding

## Laman web ke bukai
* Jabatan Kebudayaan Kesenian Negara
* Saluting Ahmad Nawab The Star
* Kakiseni.com Anugerah Seniman
* 
*
Annie Choong

**Annie Choong** (20 Februari 1934 – 2 Nobember 2024) nya siku pelari Malaysia. Iya kala bepekit ba 100 meter indu ba Olimpik Musin Angat 1956. Iya indu keterubah ngarika Malaysia ba lumba Olimpik.

Choong mati ketegal komplikasyen penyakit dementia di Petaling Jaya, kena 2 Nobember 2024, maya umur 90 taun.

## Kereban sanding

## Laman web ke bukai
*
Charli XCX

**Charlotte Emma Aitchison** (ada 2 Ogos 1992), agi tebilang dikelala enggau nama **Charli XCX**, nya siku penanyi, penulis lagu enggau sekali-sekala nyadi pelakun. Iya ngepunka pengawa belagu dalam taun 2008. Dalam taun 2014 iya bisi belagu ba "Fancy" ari Iggy Azalea. Lagu nya bulih lumur satu dalam ''Billboard'' Hot 100.

Charli XCX ada ba Cambridge. Indai iya bebansa India ari Uganda lalu apai iya orang Skotland. Iya dibesaika ba Start Hill, Essex.

Album keterubah iya, *14*, udah pansut maya 2008. Album kedua iya, enggau album studio label besai keterubah iya, *[[True Romance (Charli XCX album)|True Romance]]*, udah dipansutka maya taun 2013. Iya nulis lagu "I Love It" enggau Icona Pop sereta "Fancy" enggau Iggy Azalea. Dalam taun 2014, lagu iya "Boom Clap" manggai ba penuduk 10 pemadu atas dalam ''Billboard'' Hot 100. Album kedua iya, *[[Sucker (album)|Sucker]]*, udah dipansutka kena 16 Disember 2014. Album ketiga iya, *[[Charli (album)|Charli]]*, udah dikeluarka kena 13 September 2019.

Album keempat iya, *[[How I'm Feeling Now]]*, udah dipansutka kena 15 Mei 2020 lalu album kelima iya, *[[Crash (Charli XCX album)|Crash]]*, udah dipansutka kena 18 Mac 2022. Udah nyha, album kenam iya, *[[Brat (album)|Brat]]*, udah dikeluarka kena 29 Februari 2024.

Tu udah nya deka nyadi siti ari projek iya ti pemadu besai ti ngujungka trend internet "Brat summer".

## Kereban sanding